CELEX: 32006D0704
Language: lt
Date: 1161302400000
Title: 2006/704/EB: 2006 m. spalio 20 d. Komisijos sprendimas dėl standarto EN 848-3:1999 Medienos apdirbimo mašinų sauga. Vienpusio frezavimo staklės su besisukančiu įrankiu. 3 dalis. Skaitmeniniu būdu valdomos gręžimo ir fasoninio frezavimo staklės nuorodos, kuria nustatoma apribojamoji nuostata, skelbimo pagal Europos Parlamento ir Tarybos direktyvą 98/37/EB (pranešta dokumentu Nr. C(2006) 4901)   (Tekstas svarbus EEE)

21.10.2006   
            
            
               LT
            
            
               Europos Sąjungos oficialusis leidinys
            
            
               L 291/35
            
         
      KOMISIJOS SPRENDIMAS
   
   2006 m. spalio 20 d.
   dėl standarto EN 848-3:1999 „Medienos apdirbimo mašinų sauga. Vienpusio frezavimo staklės su besisukančiu įrankiu. 3 dalis. Skaitmeniniu būdu valdomos gręžimo ir fasoninio frezavimo staklės“ nuorodos, kuria nustatoma apribojamoji nuostata, skelbimo pagal Europos Parlamento ir Tarybos direktyvą 98/37/EB
   (pranešta dokumentu Nr. C(2006) 4901)
   (Tekstas svarbus EEE)
   (2006/704/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. birželio 22 d. Europos Parlamento ir Tarybos direktyvą 98/37/EB dėl valstybių narių įstatymų, susijusių su mašinomis, suderinimo (1), ypač į jos 6 straipsnio 1 dalį,
   atsižvelgdama į nuolatinio komiteto, įsteigto pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2),
   kadangi:
   
               (1)
            
            
               Kai nacionalinis standartas, kuriuo į nacionalinę teisę perkeliamas darnusis standartas ir kurio nuoroda buvo paskelbta Europos Sąjungos oficialiajame leidinyje, apima vieną ar daugiau Direktyvos 98/37/EB I priede aprašytų esminių sveikatos ir saugos reikalavimų, laikomasi prielaidos, kad pagal šį standartą sukonstruota mašina atitinka šiuos esminius reikalavimus.
            
         
               (2)
            
            
               1999 m. liepos 1 d. Europos standartizacijos komiteto (CEN) patvirtinto standarto EN 848-3:1999 dėl medienos apdirbimo mašinų saugos nuoroda buvo paskelbta Europos Sąjungos oficialiajame leidinyje
                   (3).
            
         
               (3)
            
            
               Švedijai pareiškus oficialų protestą, Komisija Sprendimu 2002/1002/EB (4) nusprendė nepašalinti standarto EN 848-3:1999 nuorodos iš Europos Sąjungos oficialiojo leidinio. Todėl standartas EN 848-3:1999 ir toliau leido laikytis atitikties Direktyva 98/37/EB nustatytiems esminiams saugos reikalavimams prielaidos.
            
         
               (4)
            
            
               Dėl Švedijos pareikšto oficialaus protesto Komisija Europos standartizacijos organizacijai (CEN) pavedė iki 2005 m. sausio 1 d. iš dalies pakeisti standartą EN 848-3:1999 taip, kad jame būtų skiriama dėmesio medienos gabalų išmetimui ir sustiprintą apsaugą teikiančių apsaugos priemonių įrengimui.
            
         
               (5)
            
            
               Pagal Direktyvos 98/37/EB 6 straipsnio 1 dalį Vokietija dėl standarto EN 848-3:1999 2005 m. liepos 28 d. pareiškė oficialų protestą.
            
         
               (6)
            
            
               Komisija, išnagrinėjusi standartą EN 848-3:1999, nustatė, kad jis neatitinka šių esminių sveikatos ir saugos reikalavimų, nustatytų Direktyvos 98/37/EB I priede: 1.1.2 a – saugos integravimo principai, 1.3.2 – suirimo rizika dirbant, 1.3.3 – rizika dėl krintančių ar išmetamų daiktų ir 1.4.1 – apsaugų ir apsaugos įtaisų bendrieji reikalavimai. Standarto EN 848-3:1999 5.2.7.1.2 punkto b papunkčio 1–6 dalyse pateiktų specifikacijų, susijusių su apsauginių uždangų, ypač juostinių uždangų, medžiagų savybėmis ir šių medžiagų pasirinkimu, nepakanka norint apsisaugoti nuo galimo įrankių dalių išmetimo.
            
         
               (7)
            
            
               CEN dar nepakeitė standarto EN 848-3:1999, kaip buvo paprašyta standartizavimo pavedimu Nr. 311, suteiktu dėl Direktyvos 98/37/EB.
            
         
               (8)
            
            
               Todėl, kol bus iš dalies pakeistas standartas EN 848-3:1999, saugos ir teisinio tikrumo tikslais kartu su standarto EN 848-3:1999 nuoroda Europos Sąjungos oficialiajame leidinyje turėtų būti skelbiamas atitinkamas perspėjimas. Valstybės narės turėtų įtraukti tokį patį perspėjimą į nacionalinius standartus, kuriais į nacionalinę teisę perkeliamas standartas EN 848-3:1999.
            
         
               (9)
            
            
               Dėl šios priežasties standarto EN 848-3:1999 nuoroda turėtų būti atitinkamai pakeista,
            
         PRIĖMĖ ŠĮ SPRENDIMĄ:
   1 straipsnis
   
      Europos Sąjungos oficialiajame leidinyje paskelbta standarto EN 848-3:1999 „Medienos apdirbimo mašinų sauga. Vienpusio frezavimo staklės su besisukančiu įrankiu. 3 dalis. Skaitmeniniu būdu valdomos gręžimo ir fasoninio frezavimo staklės“ nuoroda pakeičiama priede pateiktu tekstu.
   2 straipsnis
   Valstybės narės, pagal Direktyvos 98/37/EB 5 straipsnio 2 dalį skelbdamos nacionalinio standarto, kuriuo į nacionalinę teisę perkeliamas darnusis standartas EN 848-3:1999, nuorodą, kartu pateikia tokį patį perspėjimą, koks pateikiamas šio sprendimo priede.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. spalio 20 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 207, 1998 7 23, p. 1. Direktyva su pakeitimais, padarytais Direktyva 98/79/EB (OL L 331, 1998 12 7, p. 1).
   
      (2)  OL L 204, 1998 7 21, p. 37. Direktyva su paskutiniais pakeitimais, padarytais 2003 m. Stojimo aktu.
   
      (3)  OL C 110, 2000 4 15, p. 38.
   
      (4)  OL L 349, 2002 12 24, p. 103.
   
      PRIEDAS
      
         „(Darniųjų standartų pavadinimų ir nuorodinių žymenų skelbimas pagal direktyvą)
         
                     ESO (1)
                     
                  
                  
                     Darniojo standarto nuorodinis žymuo ir pavadinimas
                     (ir pamatinis dokumentas)
                  
                  
                     Pirmą kartą paskelbta OL
                  
                  
                     Pakeičiamo standarto nuorodinis žymuo
                  
                  
                     Pakeičiamo standarto atitikties prielaidos atšaukimo data
                     1 pastaba
                  
               
                     CEN
                  
                  
                     EN 848-3:1999
                     Medienos apdirbimo mašinų sauga. Vienpusio frezavimo staklės su besisukančiu įrankiu. 3 dalis. Skaitmeniniu būdu valdomos gręžimo ir fasoninio frezavimo staklės
                  
                  
                     2000 4 15
                  
                  
                     —
                  
                  
                      
                  
               
                     Perspėjimas: Dėl apsauginių uždangų, ypač juostinių uždangų, medžiagų savybių ir šių medžiagų pasirinkimo, – šis paskelbimas nesusijęs su šio standarto 5.2.7.1.2 punkto b papunkčio 1–6 dalims, kurių taikymas nesuteikia prielaidos, kad bus laikomasi Direktyvos 98/37/EB I priedo 1.3.2, 1.3.3 ir 1.4.1 punktais nustatytų esminių sveikatos ir saugos reikalavimų, taikomų kartu su minėto priedo 1.1.2 punkto a papunkčiu nustatytu sveikatos ir saugos reikalavimu.
                  
               
                     1 pastaba:
                  
                  
                     Paprastai pakeičiamo standarto atitikties prielaidos atšaukimo data – tai panaikinimo data, kurią nustato Europos standartizacijos organizacija, tačiau šių standartų naudotojai turėtų įsidėmėti, kad tam tikrais išimtiniais atvejais ši data gali būti ir kita.
                  
               
                     2.1 pastaba:
                  
                  
                     Naujojo (arba pakeisto) standarto taikymo sritis yra tokia pati kaip pakeičiamo standarto. Suėjus nustatytam terminui, pakeičiamo standarto taikymas nebesuteikia atitikties esminiams direktyvos reikalavimams prielaidos.
                  
               
                     3 pastaba:
                  
                  
                     Jei daromi pakeitimai, nuorodinis standartas yra EN CCCCC:YYYY, jo ankstesni pakeitimai, jei jų buvo, ir naujasis cituojamas pakeitimas. Todėl pakeičiamą standartą (3 skiltis) sudaro EN CCCCC:YYYY ir jo ankstesni pakeitimai, jei jų buvo, išskyrus naująjį cituojamą pakeitimą. Suėjus nustatytam terminui, pakeičiamo standarto taikymas nebesuteikia atitikties esminiams direktyvos reikalavimams prielaidos.
                  
               
                     4 pastaba:
                  
                  
                     Gaminio atitikties prielaidos laikomasi tada, kai gaminys atitinka 1 dalies ir atitinkamos 2 dalies reikalavimus ir kai ta 2 dalis taip pat nurodoma Europos Sąjungos oficialiajame leidinyje pagal Direktyvą 98/37/EB.
                  
               PASTABA:
         
                     —
                  
                  
                     Visą informaciją apie esamus standartus gali suteikti Europos standartizacijos organizacijos arba nacionalinės standartizacijos įstaigos, kurių sąrašas pateikiamas Europos Parlamento ir Tarybos direktyvos 98/34/EB (2) su pakeitimais, padarytais Direktyva 98/48/EB (3), priede.
                  
               
                     —
                  
                  
                     Nuorodų skelbimas Europos Sąjungos oficialiajame leidinyje nereiškia, kad standartai parengti visomis Bendrijos kalbomis.
                  
               
                     —
                  
                  
                     Šiuo sąrašu pakeičiami visi ankstesni sąrašai, paskelbti Europos Sąjungos oficialiajame leidinyje. Komisija užtikrina, kad šis sąrašas bus atnaujinamas.
                  
               Daugiau informacijos apie darniuosius standartus rasite internete adresu: http://europa.eu.int/comm/enterprise/newapproach/standardization/harmstds/
      
      
         (1)  ESO: Europos standartizacijos organizacija
      
                  —
               
               
                  CEN: rue de Stassart 36, B-1050 Brussels, tel. (32-2) 550 08 11; faksas: (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Brussels, tel. (32-2) 519 68 71; faksas: (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, tel. (33) 492 94 42 00; faksas: (33) 493 65 47 16 (http://www.etsi.org)
               
            
         (2)  OL L 204, 1998 7 21, p. 37.
      
         (3)  OL L 217, 1998 8 5, p. 18.“